রেডরোড কাণ্ডে অবশেষে গ্রেফতার সাম্বিয়া সোহরাব। কলকাতার বেকবাগান এলাকা থেকে গতকাল রাতে তাঁকে গ্রেফতার করে পুলিস। দাবি কলকাতা গোয়েন্দা পুলিসের। রাত ১১.০৫ মিনিটে তাঁকে গ্রেফতার করা হয়।
 ওয়েব ডেস্ক: রেডরোড কাণ্ডে অবশেষে গ্রেফতার সাম্বিয়া সোহরাব। কলকাতার বেকবাগান এলাকা থেকে গতকাল রাতে তাঁকে গ্রেফতার করে পুলিস। দাবি কলকাতা গোয়েন্দা পুলিসের। রাত ১১.০৫ মিনিটে তাঁকে গ্রেফতার করা হয়। ঘটনার চারদিনের মাথায় পুলিসের জালে পড়ে হিট অ্যান্ড রান কাণ্ডের অভিযুক্ত। ভিন রাজ্যে পালানোর ছক ছিল সাম্বিয়ার। মোবাইল ফোনের টাওয়ার ট্র্যাক করতে থাকে পুলিস। বিভিন্ন সূত্রে খবর নিয়ে গ্রেফতার করা হয় তাঁকে। দাবি কলকাতা গোয়েন্দা পুলিসের। গত বুধবার সেনা মহড়া চলার সময় পুলিসের গার্ডওয়াল ভেঙে রেডরোডে ঢুকে পড়ে একটি অডি গাড়ি। দুরন্ত গতিতে পিষে দিয়ে চলে যায় বায়ুসেনা কর্মী অভিমন্যু গৌড়কে। উঠে আসে তৃণমূল নেতা মহম্মদ সোহরাবের ছেলে সাম্বিয়া সোহরাবের নাম। তারপর থেকেই ফেরার সাম্বিয়া। ফেরার তাঁর ভাই আম্বিয়া সোহরাব এবং বাবা মহম্মদ সোহরাব।তাঁদের সঙ্গেই পালিয়ে যান সাম্বিয়ার দুই বন্ধু শানু ও জনি।